open-index/open-wikipedia-markdown huggingface dataset:
மைக்கேல்

**மைக்கேல்** (*Mycale*, *Mykale* அல்லது *Mykali*,    , *Mykálē* ), நவீன துருக்கியில் **Samsun Dağı** மற்றும் **Dilek Dağı** ( Dilek Peninsula ) என்று அழைக்கப்படுவது துருக்கியின் நடு அனத்தோலியாவின் மேற்கு கடற்கரையில் உள்ள ஒரு மலையாகும், இது மேயண்டர் ஆற்றின் முகத்துவாரத்துக்கு வடக்கே கிரேக்க தீவான சமோசிலிருந்து 1.6 கி.மீ. அகலமுள்ள மைக்கேல் ஜலசந்தியால் பிரிக்கப்பட்டுள்ளது. இந்த மலை  கடலடி மலைத்தொடரின் வடிவத்தைக் கொண்டுள்ளது. இது பண்டைய காலத்தில் டிரோகிலியம் பிரோமண்டரி ( பண்டைய கிரேக்கம் Τρωγίλιον அல்லது Τρωγύλιον) என அறியப்பட்டது.  இதன் வடக்கு கரையில் மணல் முதல் கூழாங்கற்கள் வரை கொண்ட பல வகையான கடற்கரைகள் உள்ளன. தெற்குப் பகுதி முக்கியமாக செங்குத்துச் சரிவாகும்.

செவ்வியல் கிரேக்கத்தின் புவிசார் அரசியல் ரீதியாக இது ஐயோனியாவின் ஒரு பகுதியாக இருந்தது. இப்பகுதியில் துறைமுக வசதிகளுடன் உள்ளதாக குறிப்பிடப்பட்ட இரண்டு ஐயோனியன் நகரங்களின் இடிபாடுகள் எஞ்சியுள்ளன. ஆனால் இன்று அவை கடற்கரையில் இருந்து பல மைல்கள் தள்ளி உள்நாட்டில் காணப்படுகின்றன. அதற்கும் கடல்பகுதிக்கும் இடையில் ஒரு வளமான வேளாண் சமவெளி மற்றும் வடிநில புல்தரைக்காடுகள் உள்ளன. ஆற்றில் இருந்து வண்டல் படிவத்தால் இவை உருவாயின. இது தொடர்ந்து புவியியல் மாற்றத்தை உருவாக்குகிறது.

1966 ஆம் ஆண்டு முழு மலைமுகடு தேசிய பூங்காவாக அறிவிக்கப்பட்டது; *Dilek Yarimadisi Milli Parki* ("Dilek Peninsula National Park") இது  கொண்டதாக உள்ளது. இது பொதுமக்களால் ஓரளவு அணுகக்கூடியது. மீதியுள்ள பகுதி இராணுவத்துக்கு ஒதுக்கப்பட்டுள்ளது. தேசியப் பூங்காவாக ஆக்கப்பட்டது பழைய சூழலியல் திரும்புவதற்கு ஊக்கமளிப்பதாக உள்ளது. இது 60% மாக்விஸ் புதர் நிலமாகும் . இப்பகுதியில் அதிகமாக இருந்த உயிரினங்களுக்கு இது புகலிடமாக உள்ளது.

## குறிப்புகள்

பகுப்பு:துருக்கியின் மலைகள்
பகுப்பு:Coordinates on Wikidata
பகுப்பு:பண்டைய கிரேக்க புவியியல்
மைக்கேல் சமர்

**மைக்கேல் சமர்** (*Battle of Mycale*,    ; *Machē tēs Mykalēs* ) என்பது கிரேக்க பாரசீகப் போர்களின் போது கிரேக்கத்தின் மீதான பாரசீகத்தின் இரண்டாவது படையெடுப்பை முடிவுக்குக் கொண்டுவந்த இரண்டு பெரிய போர்களில்  (மற்றொன்று பிளாட்டீயா போர் ) ஒன்றாகும். இது கி.மு. 479 ஆகத்து 27 அன்று சாமோஸ் தீவுக்கு எதிரே ஐயோனியா கடற்கரையில் உள்ள மைக்கேல் மலையின் சரிவுகளில் நடந்தது. எசுபார்த்தா, ஏதென்சு, கொரிந்த் உட்பட கிரேக்க நகர அரசுகளின் கூட்டணிக்கும், செர்கசின் பாரசீகப் பேரரசுக்கும் இடையே இந்தப் போர் நடந்தது.

இதற்கு முந்தைய ஆண்டு செர்க்செஸ் தலைமையில் நடந்த பாரசீக படையெடுப்பில்,  தெர்மோபைலே மற்றும் ஆர்ட்டெமிசியம் போர்களில் பாரசீகம் வெற்றிகளை ஈட்டியது. மேலும் தெசலி, போயோட்டியா, அட்டிகா போன்ற பகுதிகளைக் கைப்பற்றியது; இருப்பினும், அடுத்தடுத்து நடந்த சலாமிஸ் போரில், நேச நாட்டு கிரேக்க கடற்படைகள் சாத்தியமில்லாத வெற்றியைப் பெற்றன. எனவே பாரசீகம் பெலோனியாவை வெல்வது தடுக்கப்பட்டது. இதனால் செர்க்சஸ் பின்வாங்கினார். அடுத்த ஆண்டில் கிரேக்கர்களை வெற்றிகொள்ள  அவரது தளபதி மார்தோனியசு கணிசமான இராணுவத்துடன் விட்டுவந்தார்.

கிமு 479 கோடையில், கிரேக்கர்கள் ஒரு பெரிய இராணுவத்தை திரட்டி  பிளாட்டியா போரில் மார்தோனியசை எதிர்கொள்ள அணிவகுத்துச் சென்றனர். அதே நேரத்தில், கிரேக்க நேச நாட்டுக் கடற்படை சமோசுக்குச் சென்றது, அங்கு பாரசீக கடற்படையின் மனச்சோர்வடைந்த மீதமுள்ள கடற்படைகள் இருந்தன. பாரசீகர்கள்,  போரைத் தவிர்க்க முயன்று, மைக்கேல் மலைச் சரிவுகளுக்குக் கீழே தங்கள் கடற்படையைக் கொண்டு சென்றனர். மேலும் ஒரு பாரசீக இராணுவக் குழுவின் ஆதரவுடன், அரண் செய்யப்பட்ட முகாமை அமைத்தனர். கிரேக்கத் தளபதி லியோடிசைட்ஸ், எப்படியாயினும் பாரசீகர்களைத் தாக்க முடிவு செய்தார். அதன்படி கடற்படையை தரை இறங்கினார்.

பாரசீகப் படைகள் கடுமையான எதிர்ப்பைக் காட்டிய போதிலும், பலத்த கவசங்களைக் கொண்ட கிரேக்க ஹாப்லைட் வீரர்கள்  தங்களைப் போரில் சிறந்தவர்கள் என்று மீண்டும் நிரூபித்தார்கள். இறுதியில் பாரசீக துருப்புக்களை விரட்டியடித்தனர், அவர்கள் தங்கள் முகாமுக்கு ஓடிவிட்டனர். பாரசீக இராணுவத்தின் கூட்டாளிகளாக இருந்த ஐயோனியன் கிரேக்கக் குழுக்கள் அவர்களிடமிருந்து விலகிச் சென்றன. மேலும் பாரசீக  முகாம் தாக்கப்பட்டது. இதில்  ஏராளமான பாரசீகர்கள் படுகொலை செய்யப்பட்டனர். பின்னர் பாரசீக கப்பல்கள் கைப்பற்றப்பட்டு எரிக்கப்பட்டன. பாரசீக கடற்படையின் முழுமையான அழிவு, பிளாட்டியாவில் மார்டோனியசின் இராணுவத்தின் அழிவுடன் (மைக்கேல் போர் நடந்த அதே நாளில் என்று கூறப்பட்டது), கிரேக்க படையெடுப்பு முழுமையாக முடிவுக்கு கொண்டு வரப்பட்டது. 

## குறிப்புகள்

பகுப்பு:கிமு 479
பகுப்பு:கிரேக்க பாரசீகப் போர்கள்
பகுப்பு:கிரேக்க பாரசீகப் போர்களின் சமர்கள்
கோரி-பாலிங் விதிகள்

**கோரி-பாலிங் விதிகள்** (*Corey-Pauling rules*) என்பவை உயிர் வேதியியலில் புரதங்களின் இரண்டாம் நிலை தன்மையை, குறிப்பாக, CO-NH பெப்டைடு இணைப்பைக் கட்டுப்படுத்தும் மூன்று அடிப்படை அறிக்கைகளின் தொகுப்பாகும். முதன் முதலில் ராபர்ட் கோரி மற்றும் லினசு பாலிங் ஆகியோரால் முன்மொழியப்பட்டது.
 
இவ்விதிகள் பின்வருமாறு:

பெப்டைடு இணைப்பில் உள்ள அணுக்கள் அனைத்தும் ஒரே தளத்தில் உள்ளன.

ஐதரசன் பிணைப்பில் உள்ள நைட்ரசன், ஐதரசன் மற்றும் ஆக்சிசன் அணுக்கள் தோராயமாக நேர்கோட்டில் இருக்கும்.

கார்பன்-ஆக்சிசன் மற்றும் நைட்ரசன்-ஐதரசன் குழுக்கள் அனைத்தும் பிணைப்பில் ஈடுபட்டுள்ளன.
## மேற்கோள்கள்

பகுப்பு:மூலக்கூற்று வடிவியல்
போயோட்டியா

**போயோட்டியா** (*Boeotia*,  ), சில சமயங்களில் *Boiotia* அல்லது *Beotia* ( , முன்பு **Cadmeis** என அழைக்கப்பட்டது.) என்பது  கிரேக்கத்தின் பிராந்திய அலகுகளில் ஒன்றாகும். இது நடு  கிரேக்க பிராந்தியத்தின் ஒரு பகுதியாகும். இதன் தலைநகரம் லிவாடியா, பெரிய நகரம் தீப்ஸ் ஆகும்.

பொயோட்டியா என்பது கிமு 6 ஆம் நூற்றாண்டுக்கு முன்பிருந்தே பண்டைய கிரேக்கத்தின் ஒரு பகுதியாகும்.

## நிலவியல்
இடது|thumb| பண்டைய போயோட்டியா வரைபடம்
கொரிந்து வளைகுடாவின் கிழக்குப் பகுதியின் வடக்கே போயோட்டியா அமைந்துள்ளது. இது யூபோயா வளைகுடாவில் ஒரு குறுகிய கடற்கரையையும் கொண்டுள்ளது. இது தெற்கில் மெகாரிஸ் (இப்போது மேற்கு அட்டிகா ), தென்கிழக்கில் அட்டிகா, வடகிழக்கில் யூபோயா, வடக்கில் ஓபன்டியன் லோக்ரிஸ் (இப்போது ஃபிதியோடிசின் ஒரு பகுதி), மேற்கில் ஃபோசிஸ் ஆகியவற்றை எல்லையாக கொண்டுள்ளது.

போயோட்டியாவின் முக்கிய மலைத்தொடர்களாக மேற்கில் பர்னாசஸ் மலை, தென்மேற்கில்  எலிகான் மலை, தெற்கில் சித்தாரோன், கிழக்கில் பர்னிதா போன்றவை உள்ளன. இதன் மிக நீளமான ஆறான செபிசஸ், மத்தியப் பகுதியில் பாய்கிறது, அங்கு போயோட்டியாவின் பெரும்பாலான பகுதிகள் கடல்மட்டத்தைவிட தாழ்வான பகுதிகளாக உள்ளன.

கோபாய்ஸ் ஏரியானது போயோட்டியாவின் மையத்தில் உள்ள ஒரு பெரிய ஏரியாகும். இல்கி ஏரி தீப்ஸ் அருகே உள்ள ஒரு பெரிய ஏரியாகும்.

## குறிப்புகள்

பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
பகுப்பு:Coordinates on Wikidata
பகுப்பு:கிரேக்க மொழி வார்த்தைகளைக் கொண்ட கட்டுரைகள்
பகுப்பு:கிரேக்கத்தின் நிலப்பரப்புகள்
இருமெத்தில் குளோரோதயோபாசுபேட்டு

**இருமெத்தில் குளோரோதயோபாசுபேட்டு** (*Dimethyl chlorothiophosphate*) என்பது C2H6ClO2PS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தீங்குயிர்க்கொல்லிகள் மற்றும் நெகிழியாக்கிகள் போன்றவற்றை தயாரிக்கும்போது இடைநிலை வேதிப்பொருளாக இது உருவாகிறது. இச்சேர்மம்  கந்தகம் மற்றும் குளோரின் அணுக்கள் கொண்ட ஓர் கரிமபாசுபேட்டு சேர்மம் ஆகும். மைய பாசுபரசு அணுவுடன் இவ்வணுக்கள் பிணைக்கப்பட்டுள்ளன. 

1985 ஆம் ஆண்டில் அமெரிக்கன் சயனமிடு நிறுவனத்திலிருந்த எலுமிச்சை மரத்திலிருந்து இந்த இரசாயனம்  தற்செயலாக வெளிப்பட்டது. 32 கி.மீ தொலைவில் இதன் வாசனையை உணர முடிந்தது.
 
## மேற்கோள்கள்

பகுப்பு:கரிம பாசுபேட்டுகள்
பகுப்பு:தயோபாசுபோரைல் சேர்மங்கள்
ஹாப்லைட்

வலது|thumb| ஒரு கிரேக்க ஹாப்லைட்
**ஹாப்லைட்கள்** (*Hoplite*, ˈhɒpl aɪts / HOP -lytes     ) (    : hoplítēs) என்பவர்கள் பண்டைய கிரேக்க நகர அரசுகளின் குடிப்படையினர் ஆவர். இவர்கள் முதன்மையாக ஈட்டிகள் மற்றும் கேடயங்களை ஆயுதமாக ஏந்தியிருந்தனர். ஹோப்லைட் வீரர்கள் குறைவான வீரர்களுடன் போரில் திறம்பட போரிட பலன்க்ஸ் என்ற கூட்டுப் போர்முறையைப் பயன்படுத்தினர். இந்த போர்முறை சிப்பாய்கள் தனியாக செயல்படுவதை தடுத்தது. ஏனெனில் இந்த போர்முறையில் சமரசம் செய்தால் இதன் பலம் குறையுகும்.  ஹாப்லைட்டுகள் முதன்மையாக சுதந்திர குடிமக்களைக் கொண்டதாக இருந்தது, அதாவது சொத்துரிமையுடைய வேளாண் மக்கள் மற்றும் கைவினைஞர்கள் போன்றோர் ஆவர். இவர்கள் கைத்தறி கவசம் அல்லது வெண்கல கவசம்,  ஆயுதம் போன்றவற்றை வாங்கும் பொருளாதார பலம் கொண்டவர்கள் (இவர்களின் உடல் திறன் வயது வந்த ஆண் மக்கள்தொகையில் மூன்றில் ஒரு பாதியாக மதிப்பிடப்பட்டுள்ளது).  பெரும்பாலான ஹாப்லைட்டுகள் தொழில்முறை வீரர்கள் அல்ல மேலும் பெரும்பாலும் போதுமான இராணுவ பயிற்சி பெற்றவர்களும் அல்ல. சில நகர அரசுகள் ** ("தேர்ந்தெடுக்கப்பட்ட") என அழைக்கப்படும் ஒரு சிறிய உயரடுக்கு தொழில்முறை படைப் பிரிவை பராமரித்து வந்தன. அவர்கள் பொதுவாக குடிமக்கள் காலாட்படையிலிருந்து தேர்ந்தெடுக்கப்பட்டனர். இந்த படைகள் சில சமயங்களில் ஏதென்ஸ், ஆர்கோஸ், தீப்ஸ், சிராக்கூசா போன்ற இடங்களில் இருந்தன.   ஹோப்லைட் வீரர்கள் பண்டைய கிரேக்கப் படைகளின் பெரும்பான்மையினராக இருந்தனர். 

கிமு 8 அல்லது 7 ஆம் நூற்றாண்டில், கிரேக்கப் படைகள் ஃபாலன்க்ஸ் உத்தியை ஏற்றுக்கொண்டன. முதல் கிரேக்க-பாரசீகப் போரின் போது கிமு 490 இல் மராத்தான் போரில் ஏதெனியர்களால் பணியமர்த்தப்பட்டபோது பாரசீகர்களை தோற்கடிப்பதில் இந்த அமைப்பின் உத்தி வெற்றிகரமாக நிரூபிக்கப்பட்டது. மராத்தான் போரில் போராடிய பாரசீக வில்லாளிகள் மற்றும் இலகு இரக துருப்புக்கள் தோல்வியுற்றன. ஏனெனில் அவர்களின் வில் அம்புகள் மிகவும் பலவீனமாக இருந்ததால், ஃபாலங்க்ஸ் அமைப்பைக் கொண்டிருந்த கிரேக்க கேடயங்களைக் கொண்டு உருவாக்கப்பட்ட தடுப்பைத் தாண்டி ஊடுருவ முடியவில்லை. கிமு 480 இல் தேர்மோபைலே போரிலும், கிமு 479 இல் இரண்டாம் கிரேக்க-பாரசீகப் போரின் போது பிளாட்டியா போரிலும் கிரேக்கர்களால் ஃபாலங்க்ஸ் முறை பயன்படுத்தப்பட்டது.

*ஹாப்லைட்* என்ற சொல் ( கிரேக்கம் :  *hoplítēs* ; pl.  *hoplĩtai* )  ஹோப்லானில் இருந்து வந்தது ( *ὅπλον* : *ஹாப்லான்* ; பன்மை *hopla*  ), ஹாப்லைட்டின் கவசத்தைக் குறிக்கிறது.  நவீன ஹெலெனிக் இராணுவத்தில், *ஹாப்லைட்* என்ற சொலானது ( கிரேக்கம் :  : *oplítîs* )  காலாட் படை வீரரைக் குறிக்கப் பயன்படுகிறது.

## குறிப்புகள்

பகுப்பு:பண்டைய கிரேக்கம்
காஷ்மீரின் ஹர்ஷன்

**ஹர்ஷர்** (*Harsha*) **ஹர்ஷதேவன்**, (ஆட்சி 1089-1101 பொ.ச.) எனவும் அறியப்படும் இவர், இந்தியாவின்  காஷ்மீரில் ஆட்சி செய்த ஓர் இந்து மன்னர். இவர் முதல் இலோகாரா வம்சத்தைச் சேர்ந்தவர். அந்த வம்சத்தின் இவர் கடைசி ஆட்சியாளராக இருந்தார். இராஜதரங்கிணியை எழுதிய கல்கணரின் கூற்றுப்படி, இவர் ஒரு கடவுளைப் போல மிகவும் அழகாக இருந்தார். காஷ்மீரின் மன்னன் கலசாவின் மகனான இவரது நடத்தை சமீபத்தில் விவாதத்திற்குரியது. இவர் திறமையானவராகவும், உன்னதமான அரசனாகவும் தனது ஆட்சியைத் தொடங்கினார். பின்னர் தனது செலவு பழக்கத்தால் நிதி சிக்கலில் சிக்கினார். இவர் பண்டிட் பிருத்வி நாத் கவுல் பம்சாய், தனது *எ ஹிஸ்டரி ஆஃப் காஷ்மீர்,* (பக்.&nbsp;143) என்ற நூலில் இவரது ஆட்சியில் மண்ணுக்கு கூட வரி விதிக்கப்பட்டதாக கல்கணர் குறிப்பிட்டுள்ளதாக எழுதியுள்ளார். இவரது படைகள் செய்த ஆடம்பரமான செலவும் அர்த்தமற்ற மகிழ்ச்சிக்கான கொண்டாட்டமும் இவரை கடுமையான நிதி சிக்கல்களில் சிக்க வைத்தது. இவர் தற்செயலாக பீமசாகி கோவிலில் பதுக்கி வைக்கப்பட்டிருந்த பொக்கிசங்களை கண்டுபிடித்தது, மற்ற கோவிலகளையும் கொள்ளையடிக்க இவரை தூண்டியது. மேலும் இவர் கடவுளர்களின் தங்கம் மற்றும் வெள்ளி உருவங்களையும் உருக்கத் தொடங்கினார்.

## சமகால உரையிலிருந்து: இராஜதரங்கிணி
கல்கணரின் இராஜதரங்கிணி, இவரைப் பற்றிய ஒரு சுவாரஸ்யமான விவரத்தைத் தருகிறது. கல்கணரின் தந்தை சம்பகா ஹர்ஷரிடம் அமைச்சராக இருந்தார். கல்கணர் ஜெயசிம்மன் காலத்தில் (பொ.ச.1127-59) எழுதினார்.

இவர் இந்து மற்றும் புத்த கோவில்களை அழித்தார். மேலும் கடவுள்களை அழிப்பவர் " தேவத்பாதன-நாயக" அலுவலகத்தை உருவாக்கிய பெருமைக்குரியவர். கல்கணரின் காலத்தில், காஷ்மீரில் பௌத்தம் செழித்தோங்கி இருந்தது. மேலும் அது "இந்து மதத்திலிருந்து" வேறுபட்ட மதமாக கருதப்படவில்லை. இவர் பிராமண சிலைகளைப் போலவே பௌத்தர்களின் சிலைகளையும் குறிப்பிடுகிறார். கல்கணர் பௌத்தத்துடன் மிகவும் பரிச்சயமானவர். மேலும் பௌத்த கருத்துக்களை துல்லியமாக குறிப்பிடுகிறார். காஷ்மீரில் பௌத்தம் நீண்ட காலம் நிலைத்திருந்ததாகத் தோன்றுகிறது. பாரமுல்லாவில் ஒரு புத்த துறவி 14 ஆம் நூற்றாண்டு வரை இருந்ததாகக் கூறப்படுகிறது.  அயினி அக்பரியின் ஆசிரியர் அபுல்-பசல், காஷ்மீரில் பௌத்தர்களைக் கண்டறிந்துள்ளார்.

## இதனையும் பார்க்கவும்

* சாரதா பீடம்
* காசுமீர சைவத் தத்துவம்

## சான்றுகள்

## குறிப்பு
* Rajatarangini, translated by Stein, M. A. 2 vols. London, 1900.

பகுப்பு:இந்திய வரலாறு
பகுப்பு:இந்திய அரசர்கள்
பாசுபீன் சல்பைடு

**பாசுபீன் சல்பைடு** (*Phosphine sulfide*) என்பது R3PS என்ற பொது மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களைக் குறிக்கும். இவை குறிப்பாக நிறமற்றவையாகவும் காற்றில் நிலைப்புத்தன்மை கொண்டவையாகவும் காணப்படும். முப்பீனைல்பாசுபீன் சல்பைடை மூவிணைய பாசுபீன் சல்பைடிற்கு பொதுவான உதாரணமாகக் கூறலாம். மூவிணைய பாசுபீன்களைத் தயாரிக்கும்போது சிலசமயங்களில் பாசுபீன் சல்பைடுகள் இடைநிலைச் சேர்மங்களாக உருவாகலாம். பாசுபீன் சல்பைடுகள் பொதுவாக நான்முகி வடிவ கட்டமைப்பில் உள்ளன.
## தயாரிப்பு
மூவிணைய பாசுபீன்களை தனிமநிலை கந்தகத்தைச் சேர்த்து ஆக்சிசனேற்றம் செய்வதால் பாசுபீன் சல்பைடுகள் உருவாகின்றன. 
தனிமநிலை கந்தகம் மற்றும் மூவிணைய பாசுபீன்களிலிருந்து பாசுபீன் சல்பைடுகளை உருவாகும் உருவாதல் வெப்பமானது பாசுபீனின் காரத்தன்மையை பொறுத்ததாகும்.

## மேற்கோள்கள்

பகுப்பு:கரிமபாசுபீன் சல்பைடுகள்
சலௌகன்

**சலௌகன்** (*Jalauka*) **சலுகன்** என்றும் அழைக்கப்படும் இவர் இராஜதரங்கிணயில் குறிப்பிடப்பட்டுள்ள காஷ்மீரின் மன்னராவார். இவர் மிலேச்சர்களை காஷ்மீர் பள்ளத்தாக்கிலிருந்து அகற்றினார். இவர் காஷ்மீரின் சுறுசுறுப்பானவரும், வீரம் மிக்க அரசராகவும் புகழ் பெற்றார். காஷ்மீரில் ஊடுருவிய சில வெளிநாட்டினரை வெளியேற்றினார். மேலும் கன்னோசி வரையிலான சமவெளிகளைக் கைப்பற்றினார். இந்துக் கடவுளான சிவனையும் பெண் தெய்வங்களையும் வணங்குவதில் அர்ப்பணிப்புடன் இருந்தார். இவரும் இவரது ராணியான ஈசானதேவியும் அடையாளம் காணக்கூடிய இடங்களில் பல கோயில்களை எழுப்பினர்.

## வரலாற்றுத்தன்மை
சலௌகனின் கதை, நிலப்பரப்பு விவரங்கள் இருந்தபோதிலும், அடிப்படையில் பழம்பெருமை வாய்ந்தது. மேலும் காஷ்மீர் பாரம்பரியத்தின் சுயாதீனமான உறுதிப்படுத்தல் எதுவும் கண்டறியப்படவில்லை.

அசோகர் (கோனந்தியா) என்பவர் இவரின் தந்தையும் முன்னோடியுமென இராஜதரங்கிணி நூல் குறிப்பிடுகிறது. அந்த உரையில் கொடுக்கப்பட்டுள்ள தேதிகளின்படி, இந்த அசோகர் கிமு 2 ஆம் நூற்றாண்டில் ஆட்சி செய்திருப்பார். மேலும் கோதாரா என்பவரால் நிறுவப்பட்ட ஒரு வம்சத்தின் உறுப்பினராக இருந்தார். இந்த மன்னர் அருகதரின் கோட்பாட்டை ஏற்றுக்கொண்டதாகவும், தனது மகன் சலௌகனைப் பெற்றெடுக்க *பூதேசுவரனிடம்* ( சிவன் ) வேண்டிக்கொண்டதாகவும் கல்கணர் கூறுகிறார். இந்த முரண்பாடுகள் இருந்தபோதிலும், கல்கணர் கூறும் அசோகரை பௌத்தத்தை ஏற்றுக்கொண்ட மௌரியப் பேரரசர் அசோகருடன் பல அறிஞர்கள் அடையாளம் காண்கின்றனர்.   ரொமிலா தாப்பர் சலௌகனை மௌரிய இளவரசர் குணாளனுடன் சமன் செய்கிறார். "சலௌகன்" என்பது பிராமி எழுத்தில் உள்ள எழுத்துப்பிழை என்று வாதிடுகிறார். 

## சான்றுகள்

### உசாத்துணை
* 
* 

பகுப்பு:சம்மு காசுமீரின் வரலாறு
பகுப்பு:இந்திய அரசர்கள்
லியுதேத்தியம் பாசுபைடு

**லியுதேத்தியம் பாசுபைடு** (*Lutetium phosphide*) என்பது LuP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுத்தேத்தியமும் பாசுபரசும் சேர்ந்து வினைபுரிந்து லியுத்தேத்தியம் பாசுபைடு உருவாகிறது. கருப்பு நிறப் படிகங்களாக உருவாகும் இது தண்ணீரில் கரையாது. 
   
## தயாரிப்பு
லியுத்தேத்தியத்தை சிவப்பு பாசுபரசுடன் சேர்த்து மந்த வாயுச் சூழலில் சூடுபடுத்தினால் லியுத்தேத்தியம் பாசுபைடு உருவாகிறது. 
::Lu + P -> LuP
லியுத்தேத்தியத்தை பாசுபீனுடன் சேர்த்து வினைப்படுத்தினாலும் இச்சேர்மம் உருவாகிறது. 

## இயற்பியல் பண்புகள்
F m3m என்ற இடக்குழுவில் a = 0.5533 nm, Z = 4 என்ற அலகுக் கூடுகளுடன் கருப்பு நிறத்தில் கனசதுரப் படிகங்களாக லியுத்தேத்தியம் பாசுபைடு உருவாகிறது. 
 
காற்றில் நிலைப்புத்தன்மையுடன் உள்ளது. தண்ணீரில் கரையாது. நைட்ரிக் அமிலத்துடன் தீவிரமாக வினைபுரிகிறது. 

## பயன்கள்
சீரொளி இருமுனையங்களில், உயர் அலைவரிசை பயன்பாடுகளில், உயர் மின்னளவுகளில் இது குறைக்கடத்தியாகப் பயன்படுகிறது.
 
கதிர்வீச்சை உறிஞ்சும் திறன் காரணமாக காமா கதிர்வீச்சு கண்டறியும் கருவிகளிலும் இது பயன்படுத்தப்படுகிறது.

## மேற்கோள்கள்

பகுப்பு:பாசுபைடுகள்
பகுப்பு:லியுதேத்தியம் சேர்மங்கள்
பகுப்பு:குறைக்கடத்திகள்
குறிஞ்சாங்குளம்

**குறிஞ்சாங்குளம்** அல்லது **குறிஞ்சாக்குளம்**, தமிழ்நாட்டின் தென்காசி மாவட்டம், திருவேங்கடம் வட்டம், குருவிக்குளம் ஊராட்சி ஒன்றியத்தில் உள்ள  குருஞ்சாக்குளம் ஊராட்சியில் அமைந்துள்ளது. இந்தக் கிராமம் சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும்.

2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1,425 ஆகும். இவர்களில் பெண்கள் 750  பேரும் ஆண்கள் 675  பேரும் உள்ளனர்.

## குறிஞ்சாங்குளம் படுகொலை
குறிஞ்சான்குளத்தில், நாயக்கர் சமூகத்தினரின் மண்டபத்திற்கு எதிரே, பறையர் சமூகத்தினர் தங்கள் பகுதியில் வழிபடுவதற்காக காந்தாரியம்மன் சிலை வைத்து வழிபடுவதற்கு முனைந்தார்கள் என்ற காரணத்திற்காக 16 மார்ச் 1992 அன்று, பறையர் சமூகத்தைச் சேர்ந்த சர்க்கரை, சுப்பையா, அம்பிகாபதி மற்றும் அன்பு என்ற நான்கு இளைஞர்கள் கொடூரமாக வெட்டிக் கொல்லப்பட்டனர்.

இது தொடர்பாக நாயக்கர் சமுதாயத்தைச் சேர்ந்த 27 பேர் மீது வழக்கு பதிவு செய்யப்பட்டது. வழக்கு நிலுவையில் இருந்தபோது, குற்றஞ்சாட்டப்பட்ட அனைவரையும் கொலை வழக்கிலிருந்து விடுவித்து 2001 ஆம் ஆண்டு நீதிமன்றம் தீர்ப்பளித்தது.

இச்சம்பவத்தை அடிப்படையாகக் கொண்டு *குறிஞ்சாங்குளம்* எனும் பெயரில் குறும்படம் தயாரித்து, *தமிழர் திரைக்களம்* எனும் பெயரில் இணையத்தில் வெளியிட்டமைக்காக ஐவரை, 22 செப்டம்பர் 2016 அன்று காவல்துறை கைது செய்யப்பட்டனர்.

## மேற்கோள்கள்

## வெளியிணைப்புகள்
* குறிஞ்சாங்குளம் இனப்படுகொலை என்றால் என்ன? காந்தாரியம்மன் கோயில் கட்ட ஏன் ஆதி தமிழர்களை அனுமதிக்க மறுக்கின்றனர்?
*குறிஞ்சான்குளத்தின் பிரச்சினை - காணொளி
*குறிஞ்சாங்குளம் கிராமத்தின் கதை

பகுப்பு:தென்காசி மாவட்டத்திலுள்ள கிராமங்கள்
உத்தரப்பள்ளி ஆறு

**உத்தரப்பள்ளி ஆறு** (*Utharappalli River*) அல்லது வரட்டாறு என்று அழைக்கப்படுவது இந்தியாவின் கேரளாவில் உள்ள மிக நீளமான ஒன்றோடொன்று இணைக்கப்பட்ட ஆறுகளுள் ஒன்றாகும். உத்தரப்பள்ளி ஆறு அச்சன்கோவில் ஆற்றின் (வெண்மணி ஊராட்சி) புத்தத்தின்கரை கடவிலிருந்து உருவாகி, உத்திரப்பள்ளி கடவில் (புத்தனூர் ஊராட்சி) பம்பை ஆற்றுடன் கலக்கிறது. இது பம்பை ஆறு மற்றும் அச்சன்கோயில் ஆறு ஆகிய இரண்டின் கிளை ஆறாகும். அச்சன்கோயிலில் தொடங்கி பம்பையில் முடிகிறது. ஆலை, செரியநாடு, புலியூர் ஊராட்சி வழியாகச் செல்லும் இந்த ஆறு, இங்குள்ள மக்களுக்கும் அவர்களின் விவசாய நிலங்களுக்கும் குடிநீர் மற்றும் விவசாயத் தேவைகளைப் பூர்த்திசெய்கிறது.

இந்த ஆற்றின் வழித்தடத்தில் அதிகப்படியான ஆக்கிரமிப்பு மற்றும் பல்வேறு தடைகள் காரணமாக இந்த ஆறு இப்போது கிட்டத்தட்ட இல்லாத நிலையில் உள்ளது. அண்மையில்  9.4 கி. மீ. வரட்டாற்றினை புத்துயிர் பெற செய்ய நீர் மேலாண்மை மற்றும் சீரான ஆற்றோட்டத்தினை உறுதி செய்வதை நோக்கமாகக் கொண்டு மறுமலர்ச்சி திட்டம் ஒன்று கேரள அரசால் செயல்படுத்தப்பட்டுள்ளது.

## மேற்கோள்கள்

பகுப்பு:கேரள ஆறுகள்
பகுப்பு:பம்பை ஆறு
ஐசுலாந்தின் எரிமலைச் செயற்பாடு

**ஐஸ்லாந்து எரிமலைகள்**, புவியின் வட துருவத்தில் உள்ள ஐஸ்லாந்து நாட்டில் உயிர்ப்புடன் கூடிய பல எரிமலைகள் உள்ளது.  
அட்லாண்டிக் பெருங்கடலின் வடமுனையின் நடுவில் அமைந்த புவிப் பொறைத் தட்டில் ஐஸ்லாந்து பகுதி அமைந்துள்ளது. ஐஸ்லாந்து நாட்டில் 30 எரிமலைகள் உயிர்ப்புடன் உள்ளது. கிபி 874-ஆம் ஆண்டில் நார்வே நாட்டிலிருந்து ஐஸ்லாந்தில் மக்கள் குடியேறிய பின்னர்  13 எரிமலைகள் வெடித்து சிதறியுள்ளது. 

2010-ஆம் ஆண்டில் எய்யாபியாட்லயாகுட் எரிமலை வெடித்து சிதறியது. இதனால் வளிமண்டலத்தில்  பெருமளவில் தூசுகள் நிரம்பியதால், சரியான பாதை தெரியாத காரணத்தினால், வடக்கு ஐரோப்பா பகுதிகளில் பல வாரங்களாக வானூர்திகள் பறக்க இயலவில்லை.
## மேற்கோள்கள்

## வெளி இணைப்புகள்
* How volcano chaos unfolded: in graphics
நையோபியம் பாசுபைடு

**நையோபியம் பாசுபைடு** (*Niobium phosphide*) என்பது NbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியமும் பாசுபரசும் சேர்ந்து வினைபுரிந்து நையோபியம் பாசுபைடு உருவாகிறது. 
   
## தயாரிப்பு
நையோபியத்தையும் சிவப்பு பாசுபரசையும் சேர்த்து சுட்டால் நையோபியம் பாசுபைடு உருவாகிறது. 
:: Nb + P -> NbP 

## இயற்பியல் பண்புகள்
இச்சேர்மம் இடத்தியல் மற்றும் வழக்கமான மின்னணு நிலைகளை இணைக்கும் ஒரு தனித்துவமான பொருளாகும்.  இதன் அதிவிரைவு எலக்ட்ரான்கள் மிகப் பெரிய காந்தத் தன்மையைக் காட்டுகின்றன. எனவே NbP புதிய மின்னணுக் கூறுகளில் பயன்படுத்த ஏற்றதாக இருக்கும்.
 
நையோபியம் பாசுபைடு நாற்கோணக வடிவத்தில் I 41md என்ற இடக்குழுவில் a = 0.3334 நானோமீட்டர், c = 1.1378 நானோமீட்டர், Z = 4 என்ற அளவுருக்களில் கருஞ்சாம்பல் நிறப் படிகங்களாக நையோபியம் பாசுபைடு உருவாகிறது.

தண்ணீரில் இது கரையாது.

டாண்டலம் ஆர்சனைடு போல நையோபியம் பாசுபைடு ஒர் அரை உலோகமாக உள்ளது.

## பயன்
அதிக சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் ஒரு குறைகடத்தியாக லிதேத்தியம் பாசுபைடு பயன்படுகிறது.

## மேற்கோள்கள்

பகுப்பு:பாசுபைடுகள்
பகுப்பு:நையோபியம்(III) சேர்மங்கள்
இசுக்காண்டியம் பாசுபைடு

**இசுக்காண்டியம் பாசுபைடு** (*Scandium phosphide*) என்பது ScP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியமும் பாசுபரசும் சேர்ந்து இச்சேர்மம் உருவாகிறது.

## தயாரிப்பு
1000° செல்சியசு வெப்பநிலையில் இசுக்காண்டியமும் சிவப்பு பாசுபரசும் வினைபுரிந்து இசுக்காண்டியம் பாசுபைடு உருவாகிறது.

::Sc + P -> ScP

## இயற்பியல் பண்புகள்
உயர் சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் குறைக்கடத்தியாக இசுக்காண்டியம் பாசுபைடு கணக்கிடப்பட்டுள்ளது..

## வேதிப் பண்புகள்
ScCoP மற்றும் ScNiP போன்றவற்றை உருவாக்க இசுக்காண்டியம் பாசுபைடை மின்சார வில் மூலம் கோபால்ட்டு அல்லது நிக்கல் சேர்த்து உருக்கலாம்.

## மேற்கோள்கள்
'''

பகுப்பு:பாசுபைடுகள்
பகுப்பு:இசுக்காண்டியம் சேர்மங்கள்
பகுப்பு:பாறை உப்பு படிகக் கட்டமைப்பு
உச்சலதேவன்

**உச்சலன்** (*Uchchala*) அல்லது **உச்சல தேவன்** (*Uchchala Deva*) ( **உக்கலன்** என்றும் உச்சரிக்கப்படுகிறது) பொ.ச.1101-1111 வரை 10 ஆண்டுகள் காஷ்மீரை ஆட்சி செய்த அரசர் ஆவார். இவர் காஷ்மீர் ஆட்சியாளர்களின் இந்து இராச்சியமான உத்பால வம்சத்தைச் சேர்ந்தவர். மேலும், "இரண்டாம் இலோகரா வம்சத்தின்" நிறுவனரும் ஆவார். இவர் ஹர்ஷனின் நெருங்கிய உறவினரும் சுசலனின் சகோதரரும் ஆவார்.

## வெற்றிகள்
உச்சலன், தனது சகோதரன் சுசலனுடன் சேர்ந்து, லாகூர் வழியாக பள்ளத்தாக்கிற்குள் நுழைந்தார். மேலும் அவர்கள் தங்களுக்கு வழங்கப்பட்ட கீழ்நிலை பதவிகளில் ஆட்சி செய்யும் அரச குடும்பத்தின் இராணுவத்தில் சேர்ந்தனர். இராணுவம் ஹர்ஷனின் கட்டுப்பாட்டில் இருந்தது. உச்சலன் மன்னனுக்கு தைரியமாகவும் விசுவாசமாகவும் இருப்பது போல நடித்தார். இதன் விளைவாக, இவர் அரசசவையின் சிறப்புரிமை பெற்ற உறுப்பினராக நியமிக்கப்பட்டார். 1099 இல் இராச்சியம் வறட்சி-நெருக்கடியில் இருந்தபோது, மன்னன் மக்கள் மீது கடுமையான வரிகளை விதித்தார். மன்னன் விதித்த வரிகளால் உச்சலன் ஏமாற்றமடைந்தார். இவர் சிறீநகரை விட்டு வெளியேறினார். தன் மீது துணிச்சலையும் விசுவாசத்தையும் காட்டினாலும், மன்னன் அரியணையைப் பெறுவதற்கான உயர் லட்சியங்களைக் கொண்ட இருவரையும் சந்தேகிக்கத் இராச்சியத்திற்கான நேரடி அச்சுறுத்தலாகவும், தனது மகன் "போஜனுக்குப்" போட்டியாளர்களாகவும் கருதினார். சிறீநகரில் இருந்து விலகி இருந்த சிறுது காலம் கழித்து, சகோதரர்கள் இருவரும் லாகூர் வழியாக இராணுவத்துடன் திரும்பினர். அபோது தர்மாஸ் என்ற நிலப்பிரபு இவர்கள் இருவரையும் ஆதரித்தான். இவர்கள் அரசனைத் தாக்கி தலைநகரை கைப்பற்றினர். இந்த போரின் போது, மன்னரின் மகன் "போஜன்" கொல்லப்பட்டான். உச்சலன் பின்னர் அரியணை ஏறினார். மேலும் "இரண்டாம் லோகரா வம்சத்தின்" நிறுவனராகவும் கருதப்பட்டார். இவர் மதக் கட்டிடங்களை மீட்டெடுத்தார். மேலும் பல புதிய கோயில்களையும் கட்டினார்.

வரலாற்றாளர் கல்கணர் 12 ஆம் நூற்றாண்டில் எழுதிய காஷ்மீரின் முழு வரலாற்றையும் உள்ளடக்கியதாக நம்பப்படும்  இராஜதரங்கிணி என்ற புத்தகத்தில் "சுசலன்" தனது சகோதரர் உச்சலனின் ஆதரவுடன் லாகூரை ஆண்டதாக எழுதுகிறார். இவரது ஆதரவை நீட்டித்த போதிலும், அரியணையை லட்சியமாகக் கொண்டிருந்த மற்ற ஆட்சியாளர்களில் சுசலனும் ஒருவர். தனது சகோதரரால் அடையாளம் காணப்பட்ட எந்தவொரு விரும்பத்தகாத நடவடிக்கையையும் தவிர்க்கும் பொருட்டு, உச்சலன் இராச்சியத்தை இரண்டு பகுதிகளாகப் பிரித்தார். இது சுசலனை லாகூர் அரியணையில் அமர்த்தியது.

## சொந்த வாழ்க்கை
தனது பெற்றோரின் மூத்த மகனான உச்சலன், "ஜெயமதி" என்பவரை மணந்தார். அவர் ஒரு அழகான ராணியும் பாடுவதில் விருப்பமுள்ளவருமாவார்.

## படுகொலை
உச்சலன் பத்து ஆண்டுகளுக்கும் மேலாக காஷ்மீரை ஆட்சி செய்தார். இதற்கிடையில் இவரது ஆட்சியின் போது, பொ.ச. 1111 இல் "பனிஹால்" (இப்போது பனிஹால் ) என்ற இடத்தில் நடந்த போரில் தனது எதிரி "ரத்தா"வால் படுகொலை செய்யப்பட்டார்.
## சான்றுகள்

பகுப்பு:இந்திய அரச மரபுகள்
பகுப்பு:1111 இறப்புகள்
பகுப்பு:இந்திய வரலாறு
தனியெத்சுக் மக்கள் குடியரசு

**தனியெத்சுக் மக்கள் குடியரசு** (*Donetsk People's Republic*; ) என்பது 2014 ஏப்பிரல் 7 இல் உக்ரைனில் இருந்து சுய-அறிவிப்பு மூலம் பிரிந்த ஒரு மாநிலம் ஆகும். தனியெத்சுக் இதன் தலைநகரமும், மிகப்பெரிய நகரமும் ஆகும். 2018 முதல் தெனிசு புசிலின் இதன் அரசுத்தலைவராக உள்ளார்.

உக்ரைன் தனியெத்சுக் மக்கள் குடியரசையும், லுகான்சுக் மக்கள் குடியரசையும் பயங்கரவாத அமைப்புகளாகக் கருதுகிறது. உருசிய இராணுவத் தலையீட்டின் விளைவாக "உக்ரைனின் தற்காலிகமாக ஆக்கிரமிக்கப்பட்ட பிரதேசங்களின்" பகுதியாக உக்ரைன் இவ்விரண்டு பகுதிகளையும் அத்துடன் கிரிமியா தன்னாட்சிக் குடியரசு, செவஸ்தபோல் ஆகியவற்றையும் கருதுகிறது.  தனியெத்சுக் மாகாணத்தின் மொத்த மக்கள்தொகையில் அரைவாசிப் பேர் (கிட்டத்தட்ட 2 மில்லியன்) தனியெத்சுக் மக்கள் குடியரசில் வாழ்கிறார்கள். கிளர்ச்சியாளர்கள் தனியெத்சுக் மாகாணத்தின் முழுப் பகுதியையும் தம் கட்டுப்பாட்டுக்குள் வைத்திருக்காவிட்டாலும்,  பகுதியைத் கட்டுப்பாட்டுக்குள் வைத்துள்ளனர். இவற்றில் முக்கிய நகரங்களான தனியெத்சுக் (தலைநகர்), மக்கீவ்க்கா, ஒர்லீவ்க்கா ஆகியவற்றைக் கிளர்ச்சியாளர்கள் கைப்பற்றியுள்ளனர்.

2022 பெப்ரவரி 21 இல், உருசியா தனியெத்சுக், லுகான்சுக் குடியரசுகளை தனிநாடுகளாக அங்கீகரித்தது. ஆனாலும், 2017 பிப்ரவரி முதல் தனியெசுக் குடியரசு வழங்கிவந்த அடையாள ஆவணங்கள், டிப்புளோமாக்கள், பிறப்பு, திருமணச் சான்றிதழ்கள், வாகனப் பதிவுத் தகடுகள் ஆகியவற்றை உருசியா ஏற்கனவே அங்கீகரித்திருந்தது.

## இவற்றையும் பார்க்க
* இலுகன்சுக் மக்கள் குடியரசு
* ஏற்கப்படாத நாடுகள்

## குறிப்புகள்

## மேற்கோள்கள்

## வெளி இணைப்புகள்

* 

பகுப்பு:உக்ரைன்
பகுப்பு:உருசியா
பொருளாதார புள்ளியியல் பகுப்பாய்வுத் துறை, அரியானா

**பொருளாதார புள்ளியியல் பகுப்பாய்வுத் துறை, அரியானா** (*Department of Economic and Statistical Analysis, Haryana*)  இந்தியாவின் அரியானா மாநில அரசாங்கத்தின் ஓர் அமைச்சகம் மற்றும் துறை ஆகும்.

பஞ்சாப் மாநிலத்திலிருந்து  பிரிந்து இந்தியாவிற்குள் புதிய மாநிலமாக அரியானா நிறுவப்பட்டபோது இந்தத் துறை உருவாக்கப்பட்டது. அபிமன்யு சிந்து 2014 ஆம் ஆண்டு அக்டோபர் மாதம்  முதல் இந்தத் துறைக்கு பொறுப்பான அமைச்சராக இருந்தார்.
 
## மேற்கோள்கள்

பகுப்பு:அரியானா அரசு
கிள்ளியாறு

**கிள்ளியாறு** (*Killi River*) என்பது தென்னிந்தியாவின் கேரளாவில் ஓடும் ஆறாகும். இது **கிள்ளி ஆறு**எனவும் அழைக்கப்படுகிறது. காரமன்னா ஆற்றின் முக்கிய துணை ஆறான **கிள்ளியாறு** திருவனந்தபுரம் மாவட்டம் நெடுமங்காடு வட்டத்தில் உள்ள பனாவூருக்கு அருகில் தீர்த்தங்கரையில் உற்பத்தியாகிறது. இந்த ஆறு வாழையிலாவில் திருவனந்தபுரம் நகருக்குள் நுழைந்து மன்னம்மூலா, மருதன்குழி, இடைப்பழிஞ்சி, ஜகதி, கிள்ளிப்பாலம், ஆற்றுக்கால், காலடி தெற்கு வழியாகப் பாய்ந்து பள்ளத்துக்கடவில் கரமன்னாற்றில் கலக்கிறது. இந்த ஆற்றின் கரையில் ஆற்றுக்கால் பகவதி கோயில் உள்ளது.

## சொற்பிறப்பியல்
இது காரமன்னா ஆற்றை விட மிகவும் சிறிய ஆறாகும். இதன் நீளம் சுமார் 24 கி. மீ. ஆகும். கிள்ளி என்ற பெயர் பண்டைய திராவிட தெய்வத்தின் பெயரை நினைவூட்டுகிறது. மேலும் கிள்ளி என்பது சோழ வம்சங்களின் குடும்பப் பெயராகவும் உள்ளது (உ. ம். நெடுமுடி கிள்ளி என்பது சிலப்பதிகார காலத்தில் வாழ்ந்த ஒரு மன்னன்). கேரளா மற்றும் தமிழ்நாடு ஆகிய இரு மாநிலங்களிலும் கிள்ளி சொற்பிறப்பியல் தொடர்புடைய இடங்களின் பெயர்கள் கிள்ளிகுருச்சிமங்கலம், கிள்ளிக்குளம் முதலியன.

## தடுப்பணை
கிள்ளி ஆற்றின் குறுக்கே தடுப்பணை கட்ட கேரள நீர்ப்பாசனத் துறை முடிவு செய்து பூர்வாங்கப் பணிகளைத் துவங்கியுள்ளது. இதன் மூலம் இப்பகுதியின் நிலத்தடி நீர்மட்டத்தை மேம்படுத்தவும், வறண்ட காலங்களில் தண்ணீர் பற்றாக்குறையை தீர்க்கவும், அருகிலுள்ள கிணறுகளில் நீர்மட்டத்தை மீட்டெடுக்கவும் முடியும். மேலும் இக்கட்டமைப்பின் மேல்புறத்தில் மணலைப் நிலைநிறுத்தி, ஆற்றின் புவியியல் அமைப்பை மீட்டெடுப்பதாகும்.

## கிள்ளியாறுத் திட்டம்
பல ஆண்டுகளாக மாசடைந்து கிடக்கும் கிள்ளியாறு நீர்நிலையினைத் தூய்மைப்படுத்தி பாதுகாக்கும் பணி அண்மையில் திருவனந்தபுரம் மாநகராட்சி சார்பில் 25 லட்சம் நிதி ஒதுக்கீட்டில் துவங்கியது. முன்னதாக பிப்ரவரி 2019-ல் தொடங்கிய ஒரு நாள் முதல் கட்ட தூய்மைப்படுத்தும் திட்டத்தில் சுமார் 5,000 க்கும் மேற்பட்டோர் கலந்து கொண்டனர்.

## மேற்கோள்கள்

பகுப்பு:கேரள ஆறுகள்
தூய பீட்டர் மருத்துவக் கல்லூரி, மருத்துவமனை மற்றும் ஆராய்ச்சி நிறுவனம்

**தூய பீட்டர் மருத்துவக் கல்லூரி, மருத்துவமனை மற்றும் ஆராய்ச்சி நிறுவனம்** (*St. Peter's Medical College Hospital and Research Institute*) என்பது இந்தியாவின், தமிழ்நாட்டின் ஒசூர் மாவட்டத்தில், பத்தலப்பள்ளியில், சென்னை பெங்களூர் தேசிய நெடுஞ்சாலை 7 இல் 121 ஏக்கர் பரப்பளவிலான வளாகத்தில், அதியமான் பொறியியற் கல்லூரியை ஒட்டி அமைந்துள்ள ஒரு சுயநிதி மருத்துவக் கல்லூரி ஆகும். இது செயின்ட் பீட்டர்ஸ் உயர்கல்வி மற்றும் ஆராய்ச்சி நிறுவன அறக்கட்டளையால் நடத்தப்படுகிறது. இந்த மருத்துவக் கல்லூரியில் 2021-22 ஆம் கல்வி ஆண்டு முதல் மாணவர் சேர்க்கையினைத் தொடங்கியது. இந்த நிறுவனம் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், உடன் இணைந்துள்ளது. இந்த மருத்துவக் கல்லூரியானது 2022 பெப்ரவரி 21 அன்று திறக்கப்பட்டது.  

## ஆதாரங்கள்

பகுப்பு:தமிழ்நாட்டு மருத்துவக் கல்லூரிகள்
பகுப்பு:தமிழ்நாட்டு சுயநிதி மருத்துவக் கல்லூரிகள்
பகுப்பு:கிருஷ்ணகிரி மாவட்ட பல்கலைக்கழகங்களும் கல்லூரிகளும்
பகுப்பு:ஒசூர்
ஆர்ட்டிமீசியம்

thumb| ஆர்ட்டெமிசியம் முனையின் கடற்கரை. தொலைவில் மக்னீசியா .
thumb| ''ஆர்ட்டெமிஷன் வெண்கலம்'', ( ஏதென்சின் தேசிய தொல்லியல் அருங்காட்சியகம் )
**ஆர்ட்டிமீசியம்** (*Artemisium* அல்லது *Artemision*, கிரேக்கம் : Ἀρτεμίσιον) என்பது கிரேக்கத்தின் வடக்கு யூபோயாவில் கடலை ஒட்டியுள்ள நில முனைப் பகுதி ஆகும். சியுசின் புகழ்பெற்ற உள்ளீடற்ற வார்ப்பு வெண்கலச் சிலை, அல்லது ஆர்ட்டெமிஷன் வெண்கலம் என்று அழைக்கப்படும் பொசைடன், இந்த முனையில் மூழ்கிய கப்பலில் கண்டுபிடிக்கப்பட்டது.   மேலும் அந்தக் கப்பலில் *ஜாக்கி ஆஃப் ஆர்ட்டெமிஷன்* எனப்படும் ஒரு பந்தய குதிரையும் அதன் மீதமர்ந்த குதிரை வீரரின் வெண்கல சிலையும் கண்டறியப்பட்டது.

கிமு 480 இல் கிரேக்கத்தின் மீதான பாரசீகத்தின் இரண்டாவது படையெடுப்பின் போது அப்போர் தொடரில் நடந்த தேமோபைலேச் சமர் என்னும் மிகவும் பிரபலமான நிலப் போர் ஆகும். அப்போர் நடந்தபோதே இந்தக் கடற்பகுதியில் மூன்று நாட்கள் நடந்த ஆர்ட்டெமிசியம் போர் என்றழைக்கப்படும் கடற்போரும் ஒரே நேரத்தில் நடந்தது. *[[300: ரைஸ் ஒப் அன் எம்பையர்]]* திரைப்படம் இந்த வரலாற்றுப் போரை அடிப்படையாகக் கொண்டது.

## குறிப்புகள்

பகுப்பு:கிரேக்கத்தின் புவியியல்
டெர்பியம் பாசுபைடு

**டெர்பியம் பாசுபைடு** (*Terbium phosphide*) என்பது TbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியமும் பாசுபரசும் சேர்ந்து இச்சேர்மம் உருவாகிறது. 

## தயாரிப்பு
டெர்பியத்துடன் சிவப்பு பாசுபரசை சேர்த்து 800~1000 ° செல்சியசு வெப்பநிலைக்கு சூடாக்கினால் டெர்பியம் பாசுபைடு உருவாகிறது.
 
சோடியம் பாசுபைடுடன் நீரற்ற டெர்பியம் குளோரைடைச் சேர்த்து 700~800 °செல்சியசு வெப்பநிலைக்கு சூடுபடுத்தினாலும் டெர்பியம் பாசுபைடு கிடைக்கிறது. 

## இயற்பியல் பண்புகள்
டெர்பியம் பாசுபைடு 40 கிகாபாசுக்கல் அழுத்தத்தில் சோடியம் குளோரைடு கட்டமைப்பில் இருந்து சீசியம் குளோரைடு கட்டமைப்பிற்கு மாறுகிறது. இந்த சேர்மத்தை துத்தநாக சல்பைடுடன் சேர்த்து பச்சை நிற ஒளிர்பொருள் அடுக்கை உருவாக்கலாம்.

Fm3m என்ற இடக்குழுவில் கனசதுரப் படிகத் திட்டத்தில் டெர்பியம் பாசுபைடு படிகமாகிறது.

## பயன்கள்
இந்த சேர்மம் அதிக சக்தி, அதிக அதிர்வெண் பயன்பாடுகள் மற்றும் சீரொளி முனையம் மற்றும் பிற புகைப்பட இருமுனையங்களில் பயன்படுத்தப்படும் ஒரு குறைக்கடத்தியாகும். 

## மேற்கோள்கள்

பகுப்பு:பாசுபைடுகள்
பகுப்பு:டெர்பியம் சேர்மங்கள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
பஞ்சாப் சிங்

**பஞ்சாப் சிங்** (*Panjab Singh*) இராணி லட்சுமி பாய் மத்திய வேளாண் பல்கலைக்கழகத்தின் முதல் மற்றும் தற்போதைய வேந்தர் ஆவார். வேளாண்மை மற்றும் கிராமப்புற மேம்பாட்டுக்கான அறக்கட்டளையின் தலைவர் ஆவார். இவர் முன்பு பனாரசு இந்து பல்கலைக்கழகத்தின் 23 ஆவது துணைவேந்தராகவும் (2005-2008) மற்றும் தேசிய வேளாண் அறிவியல் அகாடமியின் தலைவராகவும் (2017-2019) பணியாற்றியுள்ளார்.
## மேற்கோள்கள்

பகுப்பு:பனாரசு இந்து பல்கலைக்கழகம்
பகுப்பு:பனாரசு இந்து பல்கலைக்கழக மக்கள்
இந்திரா காந்தி படகுப் போட்டி

**இந்திரா காந்தி படகுப் போட்டி** (*Indira Gandhi Boat Race*) ஒவ்வோர் ஆண்டும் இந்தியாவின் கேரள மாநிலத்தில் நடைபெறுகிறது. திசம்பர் மாதக் கடைசி வாரத்தில் கொச்சி நகரின் உப்பங்கழியில் நீர் விளையாட்டாகவும் திருவிழாவாகவும் இது நடைபெறும். இது கேரளா முழுவதும் பிரபலமானது மற்றும் நேரு கோப்பை படகுப் போட்டி, சம்பக்குளம் மூலம் படகுப் போட்டி, ஆரண்முலா உத்திரட்டி வல்லம்களி, பிப்பப்பட் ஜலோத்ஸவம் மற்றும் குமரகம் படகுப் போட்டி போன்ற பல்வேறு படகுப் போட்டிகள் போன்று பிரபலமானது.

இந்தியாவின் மறைந்த பிரதமர் இந்திரா காந்தியின் நினைவாக இந்தப் பந்தயம் தொடங்கப்பட்டது. இந்தப் பந்தயத்தை மிகவும் தனித்துவமாக்குவது போட்டியாளர்களின் விளையாட்டு உணர்வு. ஏறக்குறைய 150 பேர், ஒவ்வொருவரும் வெவ்வேறு கிராமத்தைப் பிரதிநிதித்துவப்படுத்தி, விளையாட்டின் போது கடுமையான விதிகளைப் பின்பற்றுவதாக உறுதியளித்துப் பங்கேற்கின்றனர். பயிற்சி அமர்வுகள் மற்றும் திருவிழா நாட்களில் அவர்களுக்கு உணவு உள்ளிட்ட வசதியினை கிராமவாசிகள் அல்லது வசதி படைத்தவர்களின் பொறுப்பாகும். இவர்கள் பெரும்பாலும் போட்டியின் முழு செலவையும் ஏற்றுக்கொள்வார்கள். இந்திரா காந்தி படகுப் போட்டிக்கான ஏற்பாடுகள் பல வாரங்களுக்கு முன்பே தொடங்குகின்றன.

படகுப் போட்டியில் பங்கேற்பவர்களை உற்சாகப்படுத்த ஆயிரக்கணக்கான மக்கள் நீர்நிலைகளில் குவிகின்றனர். கேரளாவில் நடத்தப்படும் பெரும்பாலான பந்தயங்கள் அவை எவ்வாறு தோன்றின என்பதற்குப் பின்னால் சுவாரஸ்யமான புராணக்கதைகள் உள்ளன. பாம்பு படகுகள் தண்ணீர் வழியாகச் செல்ல மத்தி எண்ணெய் தடவப்படுகிறது. வழக்கமாக, ஒரு பாம்புப் படகில் நான்கு தலைக்கட்டு வீரர்கள், 25 பாடகர்கள் மற்றும் 100 முதல் 125 துடுப்பு வீரர்கள் இருப்பார்கள். வஞ்சிப்பாட்டு அல்லது படகோட்டியின் பாடலின் வேகமான தாளத்திற்கு இசைவாகப் படகினைச் செலுத்துவார்கள்.

## மேற்கோள்கள்

பகுப்பு:இந்திய விருதுகள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
சிறீ பிரவரசேனன்

**சிறீபிரவரசேனன்** (*Sri Pravarasena*) (ஆட்சிக் காலம் பொ.ச.530-590), காஷ்மீரின் வரலாற்றைக் கூறும் இராஜதரங்கிணியின் ஆட்சிப் பட்டியல்களின் அடிப்படையில் **இரண்டாம் பிரவரசேனன்** எனவும் அறியப்படும் இவர், 
வடமேற்கு இந்தியாவின் காந்தாரதேசம், காஷ்மீர் ஆகிய பகுதிகளில்  6-ஆம் நூற்றாண்டில் ஆட்சி செய்த அல்கான் ஹூன வம்சத்தின் ஹூன அரசன் ஆவார். இவரது ஆட்சியானது பொ.ச.530-ஆம் ஆண்டிலிருந்து சுமார் 60 ஆண்டுகள் நீடித்தது.

கல்கணரின் 12-ஆம் நூற்றாண்டின் உரையான இராஜதரங்கிணியின் படி, இரண்டாம் பிரவரசேனன் என்ற அரசன் பிரவரபுரம் (பிரவரசேன-புரம் என்றும் அழைக்கப்படுகிறது) என்ற புதிய தலைநகரை நிறுவினான். நிலப்பரப்பு விவரங்களின் அடிப்படையில், பிரவரபுரம் நவீன நகரமான சிறீநகரைப் போலவே தோன்றுகிறது. பிரித்தானிய தொல்பொருள் ஆராய்ச்சியாளரான ஆரல் இசுடெயின் இந்த அரசரை 6-ஆம் நூற்றாண்டைச் சேர்ந்தவராகக் குறிப்பிடுகிறார்.  "பிரவரேசம்" என்ற பெயரில் ஒரு கோவிலையும் கட்டினார்.

காஷ்மீர், காந்தாரதேசம் போன்ற பகுதியில் ஆண்டு வந்த அல்கான் ஹூன ஆட்சியாளரான மிகிரகுலனுக்குப் பிறகு பிரவரசேனன் ஆட்சிக்கு வந்ததாகக் கருதப்படுகிறார், மேலும் இவர் தோரமணனின் மகனாக இருக்கலாம்.

பிரவரசேனனுக்குப் பின் சிவ பக்தரான கோகர்ணன் என்ற மன்னன் ஆட்சிக்கு வந்தான். பின்னர் அவனது மகனான நரேந்திராதித்ய கிங்கிலன் ஆட்சிக்கு வந்தான். நரேந்திராதித்யாவின் மகன் யுதிஷ்டிரன், அல்கன் ஹூனர்களில் கடைசியாக அறியப்பட்ட ஆட்சியாளராவான்.

## சான்றுகள்

பகுப்பு:பாக்கித்தான் வரலாறு
பகுப்பு:சம்மு காசுமீரின் வரலாறு
பகுப்பு:அரசர்கள்
விந்தியசேனன்

**விந்தியசேனன்** (*Vindhyasena*) (ஆட்சிக் காலம் சுமார் 355 – 400 பொ.ச. ), **இரண்டாம் விந்தியசக்தி** என்றும் அழைக்கப்படும் இவர், வாகடகா வாகாடக வம்சத்தின் வத்சகுல்ம கிளையின் ஆட்சியாளர் ஆவார். இவர் முதலாம் சர்வசேனனின் மகனும் வாரிசுமாவார்.

## வரலாறு
விந்தியசேனன் தனது முப்பத்தி ஏழாவது ஆட்சியாண்டில் தனது தலைநகரான வதசகுல்மாவில் இருந்து ஒரு சாசனத்தை வெளியிட்டதால், நீண்ட காலம் ஆட்சி செய்ததாகத் தெரிகிறது.  சாசனம் நந்திகட்டா என்ற பகுதியில் உள்ள ஒரு கிராமத்தின் மானியத்தைப் பதிவுசெய்கிறது. இது நாந்தேடுடன் அடையாளப்படுத்தப்பட்டுள்ளது. அஜந்தாவில் உள்ள ஒரு கல்வெட்டு, பிற்கால கதம்பர் வம்ச மன்னரான அரிசேனனின் காலத்திலிருந்து, வடக்கு கருநாடகாவில் இருந்த குந்தள ஆட்சியாளர்களுக்கு எதிராக விந்தியசேனனின் வெற்றியைப் பதிவுசெய்கிறது. பெராரின் ( விதர்பா ) தெற்குப் பகுதி, நாசிக், அகமது நகர், புனே, சாத்தாரா போன்ற மாவட்டங்களையும்,  மராத்வாடா பகுதிகளையும் உள்ளடக்கிய ஒரு பரந்த அரசை விந்தியசேனன் ஆட்சி செய்தார்.

இவரது சமகாலத்தவனும் உறவினனுமான முதலாம் வாகாடக கிளையைச் சேர்ந்த பிரிதிவிசேனன் வடக்கே ஆட்சி செய்து வந்தான். வம்சத்தின் இரண்டு கிளைகளுக்கும் இடையிலான உறவு இந்த நேரத்தில் மிகவும் சுமூகமாக இருந்ததாகத் தோன்றுகிறது. முக்கிய கிளையான வத்சகுல்மா கிளையின் மீது பெயரளவு மேலாதிக்கத்தை அனுபவித்து வந்தது. விந்தியசேனன் குந்தள நாட்டைக் கைப்பற்ற, பிருதிவிசேனன் இவருக்குப் பொருள் உதவி வழங்கியிருக்கலாம். இவரது மரணத்திற்குப் பிறகு, இவரின் மகன் இரண்டாம் பிரவரசேனன் ஆட்சிக்கு வந்தான்.
## சான்றுகள்

பகுப்பு:இந்திய வரலாறு
பகுப்பு:இந்திய அரசர்கள்
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:மகாராட்டிர வரலாறு
பகுப்பு:இந்திய அரச மரபுகள்
பகுப்பு:பிராமண அரச மரபுகள்
என்ரிக் டாம்

thumb| 1946 இல் ஸ்டாக்ஹோமில் அவரது மனைவியுடன் டேம்
**கார்ல் பீட்டர் என்ரிக் டாம்** (Carl Peter Henrik Dam) ( ), (21 பிப்ரவரி 1895 - 17 ஏப்ரல் 1976) ஒரு டேனிஷ் உயிர்வேதியியலாளர் மற்றும் உடலியங்கியல் நிபுணர் ஆவார்.

உயிர்ச்சத்து கே மற்றும் மனித உடலியங்கியலில் அதன் பங்கைக் கண்டுபிடிப்பதில் எட்வர்ட் டோசியுடன் இணைந்து பணியாற்றியதற்காக அவருக்கு 1943 ஆம் ஆண்டில் மருத்துவத்துக்கான நோபல் பரிசு வழங்கப்பட்டது. டாமின் முக்கியப் பரிசோதனையானது கோழிகளுக்கு கொலஸ்ட்ரால் இல்லாத உணவை உண்ணக் கொடுப்பதை உள்ளடக்கியது.  ஒன்டாரியோ விவசாயக் கல்லூரியில் (OAC) விஞ்ஞானிகளால் அறிவிக்கப்பட்ட சோதனைகளை அவர் ஆரம்பத்தில் மீண்டும் செய்தார்.  மெக்ஃபார்லேன், கிரகாம் மற்றும் இரிச்சர்டுசன், OAC இல் கோழிக்குஞ்சு தீவன திட்டத்தில் பணிபுரிந்து, கோழித்தீவனத்தில் இருந்து அனைத்து கொழுப்பையும் அகற்ற குளோரோஃபார்மை பயன்படுத்தினார்கள். கொழுப்பைக் குறைத்த தீவனத்தை மட்டுமே உணவாகக் கொண்ட கோழிக்குஞ்சுகள் இரத்த இழப்பு ஏற்பட்டதை அவர்கள் கவனித்தனர்.  சுத்திகரிக்கப்பட்ட கொலஸ்ட்ராலை உணவில் சேர்ப்பதன் மூலம் இந்தக் குறைபாடுகளை மீட்டெடுக்க முடியாது என்று டாம் கண்டறிந்தார். கொலஸ்ட்ராலுடன் சேர்ந்து, உணவில் இருந்து இரண்டாவது சேர்மம் ஒன்று பிரித்தெடுக்கப்பட்டதாக அவருக்குத் தோன்றியது, மேலும் இந்தச் சேர்மமே இரத்த உறைதலுக்குத் தேவையான உயிர்ச்சத்துச் சேர்மம்  என்று அழைக்கப்படுகிறது. புதிய வைட்டமின் K என்ற எழுத்தைப் பெற்றது, ஏனெனில் ஆரம்பநிலையில் இக்கண்டுபிடிப்பு ஒரு செருமானிய இதழில் தெரிவிக்கப்பட்டது. அதில் இச்சேர்மம் *கோயாகுலேஷன்* வைட்டமின் எனக் குறிப்பிடப்பட்டது.

இவர் 1920 ஆம் ஆண்டில் *கோபன்ஹேகன் பல்தொழில்நுட்ப நிறுவனத்தில்* (தற்போது டென்மார்க்கின் தொழில்நுட்ப பல்கலைக்கழகம் ) வேதியியலில் இளங்கலைப் பட்டம் பெற்றார், மேலும் வேளாண்மை மற்றும் கால்நடை மருத்துவப் பள்ளியில் வேதியியலில் உதவி பயிற்றுவிப்பாளராக நியமிக்கப்பட்டார். 1923 வாக்கில் அவர் கோபன்ஹேகன் பல்கலைக்கழகத்தின் உடலியல் ஆய்வகத்தில் உயிர் வேதியியலில் பயிற்றுவிப்பாளராகப் பதவியைப் பெற்றார். அவர் 1925 ஆம் ஆண்டில் ஃபிரிட்ஸ் ப்ரெக்லின் கீழ் கிராஸ் பல்கலைக்கழகத்தில் நுண்ணுயிரியலைப் பயின்றார். அதன் பின் கோபன்ஹேகன் பல்கலைக்கழகத்திற்குத் திரும்பினார். அங்கு இவர் 1928 ஆம் ஆண்டில் உயிர்வேதியியல் நிறுவனத்தில் உதவிப் பேராசிரியராகவும், 1929 ஆம் ஆண்டில் உதவிப் பேராசிரியராகவும் நியமிக்கப்பட்டார். கோபன்ஹேகன் பல்கலைக்கழகத்தில் பேராசிரியராக இருந்த காலத்தில் இவர் வெளிநாட்டில் சிறிது காலம் பணிபுரிந்தார், மேலும் 1934 இல் *ஸ்டெரினெர்னஸ் பயாலஜிஸ்கே பெடிட்னிங்* (ஸ்டெரின்களின் உயிரியல் முக்கியத்துவம் குறித்த சில ஆய்வுகள்) குறித்து நோக்லே அண்டர்சோகெல்சர் என்ற தலைப்பில் ஒரு ஆய்வறிக்கையை கோபன்ஹேகன் பல்கலைக்கழகத்தில் சமர்ப்பித்து, உயிர்வேதியியலில் முனைவர் பட்டம் பெற்றார். 

1942 மற்றும் 1945 ஆம் ஆண்டுகளுக்கு இடையில் டாம் ரோசெஸ்டர் பல்கலைக்கழகத்தில் மூத்த ஆராய்ச்சிக் கூட்டாளியாக இருந்தார்; இந்த காலகட்டத்தில்தான் அவருக்கு 1943 ஆம் ஆண்டு உடலியங்கியல் அல்லது மருத்துவத்திற்கான நோபல் பரிசு வழங்கப்பட்டது. 1951 ஆம் ஆண்டில், முதல் லிண்டாவ் நோபல் பரிசு பெற்றோருக்கான கூட்டத்தில் கலந்து கொண்ட ஏழு நோபல் பரிசு பெற்றவர்களில் இவரும் ஒருவர். 

## மேற்கோள்கள்

பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற டென்மார்க்கர்கள்
பகுப்பு:1976 இறப்புகள்
பகுப்பு:1895 பிறப்புகள்
இசுட்ரோன்சியம் பாசுபைடு

**இசுட்ரோன்சியம் பாசுபைடு** (*Strontium phosphide*) என்பது Sr3P2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுட்ரோன்சியமும் பாசுபரசும் சேர்ந்து இச்சேர்மம் உருவாகிறது. கருப்பு நிற படிகங்களாக இது தோற்றமளிக்கிறது.
 
## தயாரிப்பு
ஒரு வில் உலையில் இசுட்ரோன்சியம்  பாசுபேட்டுடன் புகைக்கரியைச் சேர்த்து சூடாக்கினால் இசுட்ரோன்சியம் பாசுபைடு உருவாகிறது.
:: Sr3(PO4)2 + 8C -> Sr3P2 + 8CO  
இசுட்ரோன்சியத்துடன் சிவப்பு பாசுபரசை சேர்த்து சூடாக்கினாலும் இசுட்ரோன்சியம் பாசுபைடு கிடைக்கும்:
:: 3Sr + 2P -> Sr3P2  

## இயற்பியல் பண்புகள்
இசுட்ரோன்சியம் பாசுபைடு கருப்பு நிறத்தில் படிகங்களை உருவாக்குகிறது. 

வெப்பத்தில் நிலைப்புத்தன்மை கொண்டது என்றாலும் உயர் வெப்பநிலையில் உருகும்.

ஈரமாக இருக்கும்போது ஆபத்தானது. நச்சுப் பண்பு கொண்டதாகவும் உள்ளது.

## வேதிப் பண்புகள்
தண்ணீருடன் வினைபுரியும் போது சிதைவடைந்து பாசுபீன் வாயுவை வெளிவிடுகிறது:
:: Sr3P2 + 2H2O -> 3Sr(OH)2 + 2PH3 
அமிலங்களுடன் வினைபுரிந்து தொடர்புடைய உப்புகளைக் கொடுக்கிறது. இவ்வினையிலும் பாசுபீன் வாயு வெளியாகிறது. 
:: Sr3P2 + 6HCl -> 3SrCl2 + 2PH3 

## பயன்கள்
இசுட்ரோன்சியம் பாசுபைடு  மிகவும் வினைத்திறன் கொண்ட ஒரு பொருளாகும். வேதி வினைகளில் ஒரு வினையாக்கியாக இது பயன்படுத்தப்படுகிறது.

## மேற்கோள்கள்

பகுப்பு:பாசுபைடுகள்
பகுப்பு:இசுட்ரோன்சியம் சேர்மங்கள்
இசுட்ரோன்சியம் அசிட்டேட்டு

**இசுட்ரோன்சியம் அசிட்டேட்டு** (*Strontium acetate*) என்பது Sr(C2H4O2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் மற்ற அசிட்டேட்டுகளைப் போல நீரில் கரைகிறது. பேரியம் அசிட்டேட்டு போன்ற சில வேதிப்பொருட்களை தயாரிப்பதற்கான ஒரு தொடக்கப் பொருளாக இசுட்ரோன்சியம் அசிட்டேட்டு பயன்படுகிறது. 
## தயாரிப்பு
இசுட்ரோன்சியம் ஐதராக்சைடுடன் அல்லது இசுட்ரோன்சியம் கார்பனேட்டுடன் அசிட்டிக் அமிலத்தைச் சேர்த்து வினைப்படுத்தினால் இசுட்ரோன்சியம் அசிட்டேட்டு உருவாகிறது.
## மேற்கோள்கள்

பகுப்பு:அசிட்டேட்டுகள்
பகுப்பு:இசுட்ரோன்சியம் சேர்மங்கள்
இந்திரா காந்தி நினைவு துலிப் தோட்டம்

**இந்திரா காந்தி நினைவு துலிப் தோட்டம்** (*Indira Gandhi Memorial Tulip Garden”)(*'மாதிரி மலர் வளர்ப்பு மையம்*') என்பது[[இந்தியா|இந்தியாவின்]] [[ஜம்மு காஷ்மீர் (ஒன்றியப் பகுதி)|சம்மு மற்றும் காஷ்மீர்]] [[சிறிநகர்|மாநிலம் ஸ்ரீநகரில்]] உள்ள ஒரு [[துலிப்]] தோட்டம் ஆகும். இது [[ஆசியா|ஆசியாவின்]] மிகப்பெரிய [[துலிப்]] தோட்டமாகும். இத்தோட்டம் சுமார் 30 பரப்பளவில் அமைந்துள்ளது. இது [[தால் ஏரி|தால் ஏரியின்]] பார்வையில் ஜபர்வான் மலைத்தொடரின் அடிவாரத்தில் அமைந்துள்ளது. [[காஷ்மீர் பள்ளத்தாக்கு|காஷ்மீர் பள்ளத்தாக்கில்]] மலர் வளர்ப்பு மற்றும் சுற்றுலாவை மேம்படுத்தும் நோக்கத்துடன் 2007ஆம் ஆண்டு இந்த தோட்டம் திறக்கப்பட்டது. இது முன்பு சிராஜ் பாக் என்று அழைக்கப்பட்டது. சுமார் 1.5 மில்லியன் துலிப் பூக்கள், பல வண்ணங்களில், ஆம்ஸ்டர்டாமிலிருந்து கியூகென்ஹாஃப் துலிப் தோட்டத்திற்குக் கொண்டு வரப்பட்டன. ஆலந்திலிருந்து கொண்டு வரப்பட்ட *டாபோடிலசு*, *ஹைசின்த்* மற்றும் *ரான்குலசு'' உட்பட 46 வகையான பூக்கள் உள்ளன. துலிப் தோட்டத்தில் சுமார் 65 வகையான துலிப் மலர்கள் உள்ளன.

ஏழு அடுக்குகளைக் கொண்ட பாணியில் ஒரு சாய்வான தரையில் தோட்டம் அமைக்கப்பட்டுள்ளது. துலிப் மலர்கள் தவிர, பல வகையான பதுமராகம், டாபோடில்சு மற்றும் ரான்குலசு ஆகியனவும் சேர்க்கப்பட்டுள்ளன.

## துலிப் திருவிழா
துலிப் திருவிழா என்பது ஜம்மு மற்றும் காஷ்மீர் அரசின் சுற்றுலா முயற்சிகளின் ஒரு பகுதியாக தோட்டத்தில் மலர்களின் அழகை வெளிப்படுத்துவதை நோக்கமாகக் கொண்ட வருடாந்திர கொண்டாட்டமாகும். இது காஷ்மீர் பள்ளத்தாக்கில் வசந்த காலத்தின் தொடக்கத்தில் ஏற்பாடு செய்யப்படுகிறது. இலவச அருகலை பிணைய வசதி, நீரூற்றுகள், கழிவறைகள் (மாற்று-திறனுள்ள நபர்களுக்குத் தனி) மற்றும் குடிநீர் நிலையங்கள் போன்ற வசதிகளுடன் இத்திருவிழா நடைபெறுகிறது.

பார்வையாளர்கள் இங்கு நினைவுப் பொருட்களை வாங்க முடியும். தோட்டப் பகுதிக்கு வெளியில் காஷ்மீரின் உணவுகளைச் சுவைக்க முடியும். காஷ்மீரின் உணவு வகைகள் மற்றும் கைவினைப் பொருட்களைக் காட்சிப்படுத்தும் அலங்கரிக்கப்பட்ட நிலையங்களும் மற்றும் விற்பனை மையங்களும் இங்கு அமைந்துள்ளன.

## படங்கள்

படிமம்:Tulip_Garden_in_Kashmir.jpg||
படிமம்:More_purple_tulips.JPG||
படிமம்:Red_and_White_Tulips.JPG||
படிமம்:Red_and_Yellow_Tulips.JPG||
படிமம்:Tulip Gardens , Kashmir.jpg||


## மேற்கோள்கள்

## வெளி இணைப்புகள்

* ஜம்மு மற்றும் காஷ்மீர் அதிகாரப்பூர்வ சுற்றுலா இணையதளம் 
* பயண ஆலோசனை புகைப்பட தொகுப்பு

பகுப்பு:ஜம்மு காஷ்மீர்
பகுப்பு:பூங்காக்கள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
இந்திரா காந்தி குழந்தைகள் மருத்துவமனை

**இந்திரா காந்தி குழந்தைகள் மருத்துவமனை** (*Indira Gandhi Children's Hospital*) என்பது ஆப்கானித்தானின் காபூலில் அமைந்துள்ள குழந்தைகள் மருத்துவமனையாகும். இந்த மருத்துவமனை 150 படுக்கைகளைக் கொண்டுள்ளது. 2004ஆம் ஆண்டு முதல் பெருமூளை வாதம் மையம் செயல்பட்டு வருகிறது. இங்குச் செயல்படும் செயற்கை மூட்டு பொறுத்தும் மையத்தில் 1000 பேர் வரை ஜெய்ப்பூர் கால் மூலம் நிவாரணம் பெற்றுள்ளனர். இந்த மையம் இந்திய அரசாங்கத்தின் நிதி உதவியுடன் திறக்கப்பட்டுள்ளது.

இந்த மருத்துவமனையில் பணிபுரியும் சில இந்திய மருத்துவர்கள் பிப்ரவரி 2010-ல் தலிபான்களால் நடத்தப்பட்ட காபூல் தாக்குதலில் இறந்தனர்.

## மேற்கோள்கள்

பகுப்பு:ஆப்கானித்தான்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
சலாமிஸ் விரிகுடா

வலது|thumb| சலாமிசின் வரைபடம்
**சலாமிஸ் விரிகுடா** (*Salamis Bay*,    ) என்பது கிரேக்கத்தின் சலாமிஸ் தீவின் மேற்கு கடற்கரையில் உள்ள ஒரு விரிகுடா ஆகும். இது மேற்கில் சரோனிக் வளைகுடாவுடன் இணைகிறது. இதன் அதிகபட்ச நீளம் வடகிழக்கிலிருந்து மேற்கு நோக்கி தோராயமாக 9 கி.மீ. ஆகும். பெடிரிட்டி முனை இதன் தென்மேற்கு முனையையாகும். தீவின் முக்கிய நகரமான, சலாமினா, விரிகுடாவின் வடகிழக்கு முனையில் உள்ளது. ஐயாண்டியோ கிராமம் அதன் தெற்கு கடற்கரையில் உள்ளது.

இந்த விரிகுடா செங்குத்தான மலைகளால் சூழப்பட்டுள்ளது.

## வெளி இணைப்புகள்

* GTP பயணப் பக்கங்களில் சலாமினாஸ் பே (ஆங்கிலம் மற்றும் கிரேக்கத்தில்)

பகுப்பு:கிரேக்கத்தின் புவியியல்
அலுமினியம் லாக்டேட்டு

**அலுமினியம் லாக்டேட்டு** (*Aluminium lactate*) Al(C3H5O3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
## தயாரிப்பு
பேரியம் உப்புடன் அலுமினியம் சல்பேட்டைச் சேர்த்து வினைபுரியச் செய்து அலுமினியம் லாக்டேட்டை வீழ்படிவாக்கலாம்.
## இயற்பியல் பண்புகள்
# அலுமினியம் லாக்டேட்டு வெண்மை நிறத்துடன் தூளாகக் காணப்படுகிறது.
# தண்ணீரில் இது கரைகிறது.
## பயன்கள்
ஒரு நிறம் நிறுத்தியாக அலுமினியம் லாக்டேட்டு பயன்படுத்தப்படுகிறது.  

அழகு சாதனப் பொருட்கள் தயாரிப்பிலும் இது பயனாகிறது. 

அலுமினியம் அடிப்படையிலான கண்ணாடிகள் தயாரிப்பில் அலுமினியம் லாக்டேட்டு ஒரு முன்னோடிச் சேர்மமாகும்.
 
## மேற்கோள்கள்

பகுப்பு:அலுமினியம் சேர்மங்கள்
பகுப்பு:லாக்டேட்டுகள்
இந்திரா காந்தி பல்கலைக்கழகம், ரேவாரி

**இந்திரா காந்தி பல்கலைக்கழகம், ரேவாரி** (*Indira Gandhi University, Rewari*) என்பது 2013ஆம் ஆண்டில் நிறுவப்பட்ட ஒரு மாநிலப் பல்கலைக்கழகம் ஆகும். இது இந்தியாவின் அரியானா மாநிலத்தில் உள்ள ரேவாரி, மீர்பூர் கிராமத்தில் அமைந்துள்ளது. இது அரியானா அரசால் 2013-ல் நிறுவப்பட்டது.

## வரலாறு
1988-ல் நிறுவப்பட்ட மகரிசி தயானந்த பல்கலைக்கழகத்தின் முதுகலை மண்டல மையம் இந்திரா காந்தி பல்கலைக்கழகமாக மாற்றப்பட்டது. இது 2013ஆம் ஆண்டின் அரியானா சட்டம் எண்.29இன் கீழ் நிறுவப்பட்டது. செப்டம்பர் 13, 2013-ல் இப்பல்கலைக்கழகம் செயல்படத் தொடங்கியது.

## வளாகம்
பல்கலைக்கழக வளாகம் சுமார்  சுமார்  ) தொலைவில் மீர்பூர் கிராமத்தில் அமைந்துள்ளது. இவ்வளாகம் ரேவாரியிலிருந்து 13 கி. மீ. தொலைவிலும்சண்டிகரிலிருந்து 300 கி. மீ. தொலைவிலும் அமைந்துள்ளது.

## கல்விப் பிரிவு
பல்கலைக்கழகத்தில் பின்வரும் கல்விப்பிரிவுகள் உள்ளடங்கியுள்ளது:

* மானுடவியல்
* சமூக அறிவியல்
* இயற்பியல் அறிவியல்
* உயிர்அறிவியல்
* கல்வியியல்
* சட்டம்
* வணிகவியல், மேலாண்மை மற்றும் சுற்றுலா மேலாண்மை
* மருந்து அறிவியல்
* பொறியியல் மற்றும் தொழில்நுட்பம்
* பூமி, சுற்றுச்சூழல் & விண்வெளி அறிவியல்

## மேற்கோள்கள்

## வெளி இணைப்புகள்

* 

பகுப்பு:அரியானாவில் கல்வி
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
இந்திரா காந்தி விளையாட்டரங்கம், புதுச்சேரி

**இந்திரா காந்தி விளையாட்டரங்கம்** (*Indira Gandhi Sports Stadium*) என்பது இந்தியாவின் ஒன்றிய பகுதியான புதுச்சேரியில் உள்ள ஒரு முக்கிய விளையாட்டு அரங்கமாகும். இந்த விளையாட்டரங்கம் நகரின் அடிப்படை விளையாட்டு வசதிகளைக் கொண்டுள்ளது. மேலும் பூப்பந்து மைதானம் மற்றும் கைப்பந்து விளையாட்டு மைதானம் மற்றும் உட்புற அரங்கம் தவிரக் கால்பந்து மற்றும் மட்டைப்பந்து விளையாட்டு மைதானம் உள்ளிட்ட வசதிகளையும் கொண்டுள்ளது.

இந்த விளையாட்டு அரங்கில் மாநில மற்றும் தேசிய அளவிலான பல்வேறு விளையாட்டு நிகழ்வுகள் மற்றும் போட்டிகள் நடந்துள்ளன. இந்த மைதானம் பாண்டிச்சேரி மாநில விளையாட்டு குழுமத்திற்குச் சொந்தமானது.

## மேலும் பார்க்கவும்

* புதுச்சேரி
* யானம்

## மேற்கோள்கள்

பகுப்பு:விளையாட்டு அரங்குகள்
பகுப்பு:புதுச்சேரி
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
இந்திரா காந்தி விளையாட்டரங்கம், உனா

**இந்திரா காந்தி விளையாட்டரங்கம்** (*Indira Gandhi Stadium, Una*) என்பது இந்தியாவின் இமாச்சலப் பிரதேசத்தில் உள்ள உனாவில் உள்ள ஒரு துடுப்பாட்ட மைதானம் ஆகும். 1986/87 ரஞ்சிக் கோப்பை போட்டியில், 1986 நவம்பரில் இந்த மைதானம் முதலில் இமாச்சல பிரதேசம் தில்லி துடுப்பாட்ட அணியுடன் விளையாடிய போது  முதல்தர போட்டியை நடத்தியது. இதுவரை இந்த மைதானத்தில் மேலும் 21 முதல்தர போட்டிகள் நடந்துள்ளன. இதில் கடைசியாக 2001/02 ரஞ்சிக் கோப்பை போட்டியில் இமாச்சல பிரதேசம் மற்றும் பயிற்சி போட்டிகள் நடந்தன. இந்த மைதானத்தில் நடைபெற்ற முதல் பட்டியல் அ துடுப்பாட்டம்  1989/90 தியோதர் கோப்பைக்காக மத்திய மண்டலம் மேற்கு மண்டலத்துடன் விளையாடியதாகும். 1993/94 ரஞ்சிக் கோப்பை ஒரு நாள் போட்டியில் பயிற்சி வருகை தரும் அணியாக இருந்த இமாச்சல பிரதேசம் முதன்முதலில் பட்டியல் அ போட்டியில் விளையாடியது. 1993/94 பருவ மற்றும் 2010/11 பருவ போட்டிகளில் இமாச்சல பிரதேசம் பத்தொன்பது பட்டியல் அ பிரிவில் விளையாடியுள்ளது.

## மேற்கோள்கள்

## வெளி இணைப்புகள்

* இந்திரா காந்தி ஸ்டேடியம், உனா ESPNcricinfo இல்
* இந்திரா காந்தி ஸ்டேடியம், உனா கிரிக்கெட் ஆர்கைவ்

பகுப்பு:விளையாட்டு அரங்குகள்
பகுப்பு:துடுப்பாட்ட அரங்குகள்
பகுப்பு:இமாச்சலப் பிரதேசம்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
வளர்மாற்றம்

**வளர்மாற்றம்** (*Anabolism*) என்பது வளர்சிதை மாற்றத்தின் ஒரு கூறாகும். வளர்மாற்றம் எனப்படுவது, ஆக்கப்பூர்வமான வளர்சிதை மாற்ற செயல்முறைகளின் உயிர்ப்பொருள் தொகுப்பாகும். அதாவது சிதைமாற்றத்தின் மூலம் வெளியிடப்படும் ஆற்றலைப் பயன்படுத்திச் சிக்கலான மூலக்கூறுகளை தொகுக்கும் செயல்முறையாகும். பொதுவாக, கண்ணறைக் கட்டமைப்புகளை அல்லது உயிரணுவின் உள்ளமைப்புக்களைத் தோற்றுவிக்கும் சிக்கலான மூலக்கூறுகள், சிறிய மற்றும் எளிய முன்னோடிகளிலிருந்து படிப்படியாக கட்டமைக்கப்படுகின்றன. இச் செயல்முறை மூன்று அடிப்படை நிலைகளைக் கொண்டுள்ளது. முதலாவதாக, இது அமினோ அமிலங்கள், ஒற்றைச்சர்க்கரைகள், ஐசோப்பிரினாயிடுகள், கருக்காடிக்கூறுகள் ஆகிய முன்னோடிகளை உற்பத்தி செய்கிறது. இரண்டாவதாக, அடினோசின் முப்பொசுபேற்றிலிருந்து ஆற்றலைப் பெற்றுக்கொண்டு தொழிற்படும் வடிவங்களாக மாற்றி அமைக்கப்படுகின்றன. மூன்றாவதாக, இந்த முன்னோடிகளிலிருந்து புரதங்கள், கூட்டுச்சர்க்கரைகள், கொழுமியங்கள், கருவமிலங்கள் போன்ற சிக்கலான மூலக்கூறுகள் தொகுக்கப்படுகின்றன.

## மேற்கோள்கள்

பகுப்பு:வளர்சிதைமாற்றம்